Champions League 2023/2024: Dette må du vite! 
Champions League-finalen 2024 for menn spilles på Wembley 1. juni. Her får du alle spilledatoene for sluttspillet og hvor du ser det på TV. Gruppespillet er over og kampen om å løfte det ærverdige Champions League-trofeet har tetnet til.  I VGLive vil du alltid være oppdatert på kampdatoer, lagene som fortsatt er med og ikke minst resultater!  FØLG MED: Champions League i VGLive her!  Champions League-finalen spilles på forskjellige stadioner hver sesong, og i 2024 er det Wembley Stadium i London som har fått æren av å sette rammene rundt en av de største fotballkampene for sesongen.  Champions League-finalen for menn spilles lørdag 1. juni 2024.  I fjor var det Manchester City som vant Champions League, etter å ha slått Inter Milan 1–0. Rodri scoret Citys mål i finalen, mens Erling Braut Haaland ble toppscorer sammenlagt i Champions League-sesongen 2022/23.  Se spilledatoer for åttedelsfinalene, kvartfinalene og semifinalene nederst i saken!  Les også: Oppsiktsvekkende Haaland-tall etter total dominans: – Jeg bryr meg ikke Det er TV 2 som har rettighetene til å vise Champions League på TV i Norge. De har rettigheten ut sesongen 2023–2024.  Du trenger et abonnement for å se kampene.  VGTV: Sjekk spilleplanen til VG+ Sport her!  Champions League er en årlig europeisk fotballturnering hvor toppklubber fra ulike europeiske land konkurrerer om å bli kåret til Europas beste fotballag. Turneringen er i regi av UEFA.  Champions League-sesongen går fra rundt august til mai/juni året etter.  Turneringen består av flere faser, inkludert kvalifiseringsrunder, gruppespill og utslagsrunder. I gruppespillet er det 32 lag som er delt inn i åtte grupper, og de to beste lagene fra hver gruppe går videre til utslagsrundene/sluttspillet.  Lagene kvalifiserer seg basert på tabellplassering og prestasjon i sine nasjonale ligaer og cupkonkurranser.  Lagene fra de høyest rangerte ligaene får direkte plass i gruppespillet, mens andre lag må gjennom kvalifiseringsrunder.  Rangeringen av ligaen avgjøre også hvor mange lag fra hver liga som blir direktekvalifisert til gruppespill eller får plass i kvalifiseringsrundene.  Gruppespillet i Champions League er over og slik ser spilleplanen ut for sluttspillet våren 2024. Åttedelsfinaler, kvartfinaler og semifinaler spilles best av to kamper, hvor lagene har en hjemme- og en bortekamp hver.  Åttedelsfinalene spilles på disse datoene:  Tirsdag 13. og onsdag 14. februar
Tirsdag 20. og onsdag 21. februar Tirsdag 5. mars og onsdag 6. mars
Tirsdag 12. mars og onsdag 13. mars Kvartfinaler: Tirsdag 9. april og onsdag 10. april
Tirsdag 16. og onsdag 17. april  Semifinaler: Tirsdag 30. april og onsdag 1. mai
Tirsdag 7. mai og onsdag 8. mai Finale (avgjøres i en kamp): Lørdag 1. juni 2024 Følg med på VGLive for å se hvilke lag som spiller mot hverandre og på hvilken dato. Dette blir satt opp fortløpende når kampene er spilt og det er klart hvem som går videre og hvem som er slått ut av turneringen. SE OGSÅ: Sjekk hva som skjer i sportens verden og se tidspunkt og TV-kanal i VGs Sportskalender her!  Kvinnenes Champions League-finale i 2024 spilles lørdag 25. mai.  Finalen spilles i Spania, på San Memès Stadium i Bilbao.  Det er Barcelona som er regjerende mester, etter at de slo Wolfsburg 3–2 i Champions League-finalen 2023.  Caroline Graham Hansen startet kampen for Barcelona og bidro til den enorme snuoperasjonen fra å ligge under 0–2 til å vinne 3–2.  Det er TV 2 som sender kvinnenes Champions League i Norge.
Champions League-finalen for menn spilles på Wembley 1. juni 2024 TV 2 har rettighetene til å vise Champions League for menn og kvinner i Norge Kvinnenes Champions League-finale spilles 25. mai 2024 på San Memès Stadium i Bilbao